S-223/2008

Mál þetta, sem þingfest var þann 7. maí sl. og dómtekið í dag., var höfðað með ákæru lögreglustjórans á Selfossi, dagsettri 14. apríl 2008, á hendur I-kk-þgf H-kk-þgf, kt. 000000-0000, Hverfisgötu 58, Reykjavík, til dvalar að Köllunarklettsvegi 4, Reykjavík,

„fyrir umferðarlagabrot

I.

með því að hafa, að kvöldi miðvikudagsins 13. febrúar 2008, ekið bifreiðinni KP-678 vestur Suðurlandsveg við Bitru í Flóahreppi, óhæfur til að stjórna bifreiðinni örugglega vegna áhrifa amfetamíns og metýlfenídats.

II.

með því að hafa, skömmu eftir hádegi fimmtudaginn 14. febrúar 2008 ekið bifreiðinni KP-678 vestur Austurveg á Selfossi, óhæfur til að stjórna bifreiðinni örugglega vegna áhrifa amfetamíns og metýlfenídats.

Teljast brot ákærða varða við 1., sbr. 2. mgr. 45. gr. a. umferðarlaga nr. 50,1987, sbr. 5. gr. laga nr. 66,2006, sbr. 1. mgr. 100. gr. nefndra umferðarlaga.

Þess er krafist að ákærði verði dæmdur til refsingar og til að sæta sviptingu ökuréttar samkvæmt 101. og 102. gr. umferðarlaga nr. 50, 1987, sbr. lög nr. 44, 1993, lög nr. 57, 1997, lög nr. 23, 1998, lög nr. 132, 2003, lög nr. 84, 2004 og lög nr. 66, 2006.“

Ákærði kom fyrir dóminn þann 22. maí sl. og játaði sök varðandi ákærulið I en neitaði að hafa verið undir áhrifum fíkniefna og ófær um að stjórna ökutækinu örugglega eins og greinir í ákærulið II. Aðalmeðferð fór fram í dag. Krafðist verjandi ákærða vægustu refsingar auk málsvarnarlauna og að þau yrðu greidd úr ríkissjóði. Í máli þessu er ekki ágreiningur um málavexti og vísast um þá til ákæruskjals.

Í 45. gr. a. umferðarlaga nr. 50/1987 segir að enginn megi stjórna eða reyna að stjórna vélknúnu ökutæki ef hann er undir áhrifum ávana- og fíkniefna sem bönnuð eru á íslensku yfirráðasvæði samkvæmt lögum um ávana- og fíkniefni og reglugerðum settum samkvæmt þeim. Í 2. mgr. 45. gr. a. segir að mælist ávana- og fíkniefni skv. 1. mgr. í blóði eða þvagi ökumanns, teljist hann vera undir áhrifum ávana- og fíkniefna og óhæfur til að stjórna ökutæki örugglega.

Í málinu liggur fyrir matsgerð, dagsett 7. mars 2008, frá Rannsóknastofu í lyfja- og eiturefnafræði við Háskóla Íslands. Kemur þar fram að í blóði ákærða hafi mælst amfetamín 22 ng/ml og metýlfenídat 45 ng/ml. Þá liggur einnig fyrir matsgerð dagsett 12. mars 2008 þar sem kemur fram að í þvagi ákærða hafi fundist amfetamín og metýlfenídat þegar lögreglan hafði afskipti af ákærða. Þá segir í báðum matsgerðunum að amfetamín og metýlfenídat séu í flokki ávana- og fíkniefna sem óheimil séu á íslensku forráðasvæði. Ökumaður teljist því hafa verið óhæfur til þess að stjórna ökutæki örugglega þegar blóð- og þvagsýni voru tekin. Ákærði hefur því verið undir áhrifum ávana- og fíkniefna þegar lögreglan hafði afskipti af honum og braut því gegn 45. gr. a. umferðarlaga. Verður ákærði því sakfelldur fyrir þá háttsemi.

Að þessu virtu þykir fram komin lögfull sönnun þess að ákærði hafi ekið undir áhrifum fíkniefna eins og greinir í ákæru og verður hann sakfelldur fyrir þá háttsemi sem er réttilega færð til refsiákvæða. Samkvæmt sakavottorði ákærða á hann langan brotaferil að baki. Þau brot hafa þó ekki áhrif við ákvörðun refsingar nú. Þá liggur fyrir að ákærði var dæmdur í sex mánaða fangelsi þann 26. júní 2008 fyrir fíkniefnabrot. Verður honum því gerður hegningarauki samkvæmt reglum 78. gr. og 77. gr. almennra hegningalaga. Þykir refsing ákærðu nú hæfilega ákveðin 100.000 króna sekt sem ákærða ber að greiða innan fjögurra vikna frá birtingu dóms að telja en sæti ella fangelsi í átta daga. Þá skal ákærði sviptur ökurétti í átta mánuði.

Með vísan til 165. gr. laga um meðferð opinberra mála skal ákærða gert að greiða allan sakarkostnað, sem er vegna rannsóknar á blóði ákærða og matsgerðar, 209.262 krónur, og þóknun skipaðs verjanda síns, H-kk-ef I-kk-ef hæstaréttarlögmanns 112.050 krónur að meðtöldum virðisaukaskatti, auk ferðakostnaðar, 25.122 krónur.

Ó-kk-nf H-kk-nf K-kk-nf sýslumaður sótti málið af hálfu ákæruvaldsins.

Á-kvk-nf G-kvk-nf héraðsdómari kveður upp dóm þennan.

D ó m s o r ð :

Ákærði, I-kk-nf H-kk-nf, greiði 100.000 krónur í sekt til ríkissjóðs innan fjögurra vikna frá birtingu dóms þessa en sæti ella fangelsi í 8 daga.

Ákærði er sviptur ökurétti í 8 mánuði frá birtingu dóms þessa að telja.

Ákærði greiði allan sakarkostnað, 346.434 krónur, þar með talin málsvarnarlaun skipaðs verjanda síns, H-kk-ef I-kk-ef hæstaréttarlögmanns, 112.050 krónur, auk ferðakostnaðar, 25.122 krónur. Hefur þá verið tekið til virðisaukaskatts.

Á-kvk-nf G-kvk-nf.